2005D0237 — SK — 23.12.2005 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 15. marca 2005 o finančnej pomoci Spoločenstva na prevádzku určitých referenčných laboratórií Spoločenstva v oblasti zdravia zvierat a živých zvierat v roku 2005 [oznámené pod číslom K(2005) 606] (Iba anglický, dánsky, francúzsky, nemecký, španielsky a švédsky text je autentický) (2005/237/ES) (Ú. v. ES L 072, 18.3.2005, p.47)

Zmenené a doplnené:









▼B

ROZHODNUTIE KOMISIE

z 15. marca 2005

o finančnej pomoci Spoločenstva na prevádzku určitých referenčných laboratórií Spoločenstva v oblasti zdravia zvierat a živých zvierat v roku 2005

[oznámené pod číslom K(2005) 606]

(Iba anglický, dánsky, francúzsky, nemecký, španielsky a švédsky text je autentický)

(2005/237/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku ( 1 ), najmä na jeho článok 28 ods. 2, keďže: (1) Finančná pomoc Spoločenstva by sa mala prideliť referenčným laboratóriám Spoločenstva, ktoré Spoločenstvo určilo, s cieľom pomôcť im pri vykonávaní funkcií a povinností ustanovených v týchto smerniciach a rozhodnutiach: — smernica Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných ( 2 ), — smernica Rady 92/66/EHS zo 14. júla 1992 zavádzajúca opatrenia Spoločenstva na kontrolu pseudomoru hydiny ( 3 ), — smernica Rady 92/40/EHS z 19. mája 1992, ktorou sa zavádzajú opatrenia Spoločenstva na kontrolu moru hydiny ( 4 ), — smernica Rady 92/119/EHS zo 17. decembra 1992, ktorou sa zavádzajú všeobecné opatrenia Spoločentva na kontrolu určitých chorôb zvierat a osobitné opatrenia týkajúce sa vezikulárnej choroby ošípaných ( 5 ), — smernica Rady 93/53/EHS z 24. júna 1993 zavádzajúca minimálne opatrenia Spoločenstva na kontrolu určitých chorôb rýb ( 6 ), — smernica Rady 95/70/ES z 22. decembra 1995, ktorou sa zavádzajú minimálne opatrenia Spoločenstva na kontrolu niektorých chorôb lastúrnikov ( 7 ), — smernica Rady 92/35/EHS z 29. apríla 1992, ktorou sa stanovujú pravidlá kontroly a opatrenia na boj s africkým morom koní ( 8 ), — smernica Rady 2000/75/ES z 20. novembra 2000 stanovujúca špecifické ustanovenia pre kontrolu a likvidáciu katarálnej horúčky oviec – modrého jazyka ( 9 ), — rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote ( 10 ), — smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných ( 11 ), — rozhodnutie Rady 96/463/ES z 23. júla 1996, ktorým sa určuje referenčný orgán zodpovedný za spoluprácu v zjednocovaní metód testovania a odhadu výsledných hodnôt u čistokrvného plemenného hovädzieho dobytka ( 12 ). (2) Finančný príspevok Spoločenstva by sa mal vyplatiť za predpokladu, že naplánované činnosti sa účinne vykonajú a že príslušné orgány poskytnú všetky potrebné informácie v ustanovených lehotách. (3) Z rozpočtových dôvodov by sa pomoc Spoločenstva mala udeliť na obdobie jedného roka. (4) Na organizovanie každoročného seminára v oblasti zodpovednosti referenčných laboratórií Spoločenstva by sa mala na rovnaké obdobie udeliť dodatočná finančná pomoc. (5) Komisia posúdila pracovné programy a zodpovedajúce rozpočtové odhady, ktoré predložili referenčné laboratóriá Spoločenstva na rok 2005. (6) Podľa článku 3 ods. 2 nariadenia Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky ( 13 ) by mala veterinárne a fytosanitárne opatrenia vykonávané v súlade s pravidlami Spoločenstva financovať sekcia záruk Európskeho poľnohospodárskeho usmerňovacieho a záručného fondu. Na účely finančnej kontroly sa uplatňujú články 8 a 9 nariadenia (ES) č. 1258/1999. (7) Nariadenie Komisie (ES) č. 156/2004 ( 14 ) z 29. januára 2004 o finančnej podpore Spoločenstva pre referenčné laboratóriá Spoločenstva podľa článku 28 rozhodnutia č. 90/424/EHS ustanovuje oprávnené výdavky referenčných laboratórií Spoločenstva, ktoré dostávajú finančnú pomoc podľa článku 28 rozhodnutia 90/424/EHS a postupy na predkladanie výdavkov a vykonávanie auditov. (8) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, keďže: PRIJALA TOTO ROZHODNUTIE:







Článok 1

V prípade klasického moru ošípaných prideľuje Spoločenstvo finančnú pomoc Nemecku na funkcie a povinnosti uvedené v prílohe IV k smernici 2001/89/ES, ktoré má vykonať Institut für Virologie der Tierärztlichen Hochschule, Hanover, Nemecko.

Finančná pomoc Spoločenstva predstavuje na obdobie od 1. januára do 31. decembra 2005 maximálne 200 000 EUR.

Finančná pomoc Spoločenstva na organizovanie technického seminára o diagnostických technikách klasického moru ošípaných predstavuje maximálne 30 000 EUR.

Článok 2

V prípade pseudomoru hydiny prideľuje Spoločenstvo finančnú pomoc Spojenému kráľovstvu na funkcie a povinnosti uvedené v prílohe V k smernici 92/66/EHS, ktoré má vykonať Central Veterinary Laboratory, Addlestone, Spojené kráľovstvo.

Finančná pomoc Spoločenstva predstavuje na obdobie od 1. januára do 31. decembra 2005 maximálne 50 000 EUR.

Článok 3

V prípade moru hydiny prideľuje Spoločenstvo finančnú pomoc Spojenému kráľovstvu na funkcie a povinnosti uvedené v prílohe V k smernici 92/40/EHS, ktoré má vykonať Central Veterinary Laboratory, Addlestone, Spojené kráľovstvo.

Finančná pomoc Spoločenstva predstavuje na obdobie od 1. januára do 31. decembra 2005 maximálne ►M1 285 000 EUR . ◄

Článok 4

V prípade vezikulárnej choroby ošípaných prideľuje Spoločenstvo finančnú pomoc Spojenému kráľovstvu na funkcie a povinnosti uvedené v prílohe III k smernici 92/119/EHS, ktoré má vykonať Pirbright Laboratory, Spojené kráľovstvo.

Finančná pomoc Spoločenstva predstavuje na obdobie od 1. januára do 31. decembra 2005 maximálne 100 000 EUR.

Článok 5

V prípade chorôb rýb prideľuje Spoločenstvo finančnú pomoc Dánsku na funkcie a povinnosti uvedené v prílohe C k smernici 93/53/EHS, ktoré má vykonať Danish Institute for Food and Veterinary Research, Aarhus, Dánsko.

Finančná pomoc Spoločenstva predstavuje na obdobie od 1. januára do 31. decembra 2005 maximálne 145 000 EUR.

Článok 6

V prípade chorôb lastúrnikov prideľuje Spoločenstvo finančnú pomoc Francúzsku na funkcie a povinnosti uvedené v prílohe B k smernici 95/70/ES, ktoré má vykonať IFREMER, La Tremblade, Francúzsko.

Finančná pomoc Spoločenstva predstavuje na obdobie od 1. januára do 31. decembra 2005 maximálne 90 000 EUR.

Článok 7

V prípade afrického moru koní prideľuje Spoločenstvo finančnú pomoc Španielsku na funkcie a povinnosti uvedené v prílohe I k smernici 92/35/EHS, ktoré má vykonať Laboratorio central de veterinaria de Madrid, Algete, Španielsko.

Finančná pomoc Spoločenstva predstavuje na obdobie od 1. januára do 31. decembra 2005 maximálne 35 000 EUR.

Článok 8

V prípade katarálnej horúčky oviec (modrého jazyka) prideľuje Spoločenstvo finančnú pomoc Spojenému kráľovstvu na funkcie a povinnosti uvedené v prílohe II k smernici 2000/75/ES, ktoré má vykonať Pirbright Laboratory, Spojené kráľovstvo.

Finančná pomoc Spoločenstva predstavuje na obdobie od 1. januára do 31. decembra 2005 maximálne 150 000 EUR.

Finančná pomoc Spoločenstva na organizovanie technického seminára o diagnostických technikách katarálnej horúčky oviec (modrého jazyka) predstavuje maximálne 15 000 EUR.

Článok 9

V prípade sérologie besnoty prideľuje Spoločenstvo finančnú pomoc Francúzsku na funkcie a povinnosti uvedené v prílohe II k rozhodnutiu Rady 2000/258/ES, ktoré má vykonať laboratórium A.F.S.S.A. Nancy, Francúzsko.

Finančná pomoc Spoločenstva predstavuje na obdobie od 1. januára do 31. decembra 2005 maximálne 150 000 EUR.

Článok 10

V prípade afrického moru ošípaných prideľuje Spoločenstvo finančnú pomoc Španielsku na funkcie a povinnosti uvedené v prílohe V k smernici 2002/60/ES, ktoré má vykonať Centro de Investigación en Sanidad Animal, Valdeolmos, Madrid, Španielsko.

Finančná pomoc Spoločenstva predstavuje na obdobie od 1. januára do 31. decembra 2005 maximálne 100 000 EUR.

Finančná pomoc Spoločenstva na organizovanie technického seminára o diagnostických technikách afrického moru ošípaných predstavuje maximálne 30 000 EUR.

Článok 11

Na vyhodnotenie výsledkov metód testovania čistokrvných plemenných hovädzích zvierat a harmonizáciu rôznych metód testovania prideľuje Spoločenstvo finančnú pomoc Švédsku na funkcie a povinnosti uvedené v prílohe II k rozhodnutiu 96/463/ES, ktoré má vykonať INTERBULL Centre, Uppsala, Švédsko.

Finančná pomoc Spoločenstva predstavuje na obdobie od 1. januára do 31. decembra 2005 maximálne 65 000 EUR.

Článok 12

Toto rozhodnutie je určené Dánskemu kráľovstvu, Spolkovej republike Nemecko, Španielskemu kráľovstvu, Francúzskej republike, Švédskemu kráľovstvu a Spojenému kráľovstvu Veľkej Británie a Severného Írska.